Nanobe ngumuphi umuntfu lonelilungelo lekungenelela nobe longahlanganiswa njengembangi embangweni angafaka sicelo sekutsi angenelele njengembangi, nobe kukusiphi sigaba sembango ngemva kwekuniketa satiso kuto tonkhe letinye timbangi. INkantolo nobe uMengameli wemaJaji aseNingizimu Afrika ngekwemukela leso sicelo anganiketa sincumo, lokufaka ekhatsi nobe ngusiphi sincumo mayelana netindleko, futsi anikete nobe nguyiphi imiyalelo mayelana netinchubo letilandzelako kulelo cala njengobe kudzingekile.